నచికేత్ మోర్

నచికేత్ మోర్ ఒక భారతీయ బ్యాంకర్. పూర్వం ఇతడు  బిల్ అండ్ మెలిండా గేట్స్ ఫౌండేషన్ జాతీయ డైరెక్టర్‌గా ఉన్నాడు. గ్రామాలకు బ్యాంకింగ్ సేవలను అందించడానికి ఆర్థిక పరికరాల ఆవిష్కరణలకు, భారతదేశ ఆర్థిక సమ్మిళిత సమస్యను పరిష్కరించడానికి కృషి చేసినందుకు ఇతడు ప్రసిద్ధి చెందాడు. ఇతడు కేర్ ఇండియా డైరెక్టర్ల బోర్డు ఛైర్మన్ కూడా.

 ప్రారంభ జీవితం, విద్య 
మోర్ మహారాష్ట్ర యావత్మల్‌లో ఒక వ్యవసాయ కుటుంబంలో జన్మించాడు.  ప్రాథమిక విద్యను మదనపల్లిలోని రిషి వ్యాలీ స్కూల్‌లో చదివాడు.  ముంబై విశ్వవిద్యాలయం నుండి భౌతికశాస్త్రంలో బ్యాచిలర్ డిగ్రీని పొందాడు. అతను ఇండియన్ ఇన్స్టిట్యూట్ ఆఫ్ మేనేజ్మెంట్ అహ్మదాబాద్ (ఐఐఎం-అహ్మదాబాద్) నుండి మేనేజ్మెంట్‌లో మాస్టర్స్ డిగ్రీని కలిగి ఉన్నాడు. అక్కడ  రఘురామ్ రాజన్  ఇతని సహవిద్యార్థి.  మోర్ వార్టన్ స్కూల్ నుండి ఫైనాన్స్‌లో స్పెషలైజేషన్తో పెన్సిల్వేనియా విశ్వవిద్యాలయం నుండి ఎకనామిక్స్‌లో పి.హెచ్.డి.ని కూడా పొందాడు.

 వృత్తి 
ఎంబీఏ పూర్తి చేసిన తరువాత, ఇతడు ప్రదాన్ అనే ప్రభుత్వేతర సంస్థ లో చేరాడు, అక్కడ పుట్టగొడుగులను పండించే రైతులతో కలిసి పనిచేశాడు. 1987లో కె. వి. కామత్  ఇతడిని ఐసిఐసిఐ బ్యాంకులో నియమించాడు. 1990ల మధ్యలో, ఇతడు వార్టన్ స్కూల్ నుండి పీ.హెచ్.డీ చేసి తిరిగి స్వదేశానికి వచ్చాడు. 2007 చివరలో, ఇతడు ఐసిఐసిఐ బ్యాంకును విడిచిపెట్టి, కొత్తగా స్థాపించబడిన ఐసిఐసిఐ ఫౌండేషన్ ఫర్ ఇన్‌క్లూసివ్ గ్రోత్ టు రూరల్ డెవలప్మెంట్‌కు నాయకత్వం వహించాడు. మే 2009లో, ఇంట్యూట్ తన ఇండియా అడ్వైజరీ బోర్డుకు మోర్‌ను నియమించింది. 2010 సెప్టెంబరులో, ఇతడు గ్రామాలకు మెరుగైన ఆరోగ్య సంరక్షణను అందించడానికి పనిచేసే సుగవళ్వు (తమిళంలో సంతోషకరమైన జీవితం) అనే సంస్థతో కలిసి పనిచేయడానికి ఫౌండేషన్‌ను విడిచిపెట్టాడు. మే 2013 లో, ఇతడు రిజర్వ్ బ్యాంక్ ఆఫ్ ఇండియా (ఆర్బిఐ) సెంట్రల్ బోర్డులోను, తూర్పు ప్రాంతంలోని దాని స్థానిక బోర్డులోనూ  డైరెక్టర్‌గా నియమించబడ్డాడు.  2013 సెప్టెంబరులో, చిన్న వ్యాపారాలు, తక్కువ ఆదాయ గృహాల కోసం సమగ్ర ఆర్థిక సేవలపై కమిటీని నచికేత మోర్ నేతృత్వంలో ఏర్పాటు చేశారు. 2013 అక్టోబరులో, కొత్త బ్యాంకు లైసెన్సుల కోసం దరఖాస్తులను పరిశీలించే బిమల్ జలాన్ నేతృత్వంలోని 4 మంది సభ్యుల ఆర్బిఐ ప్యానెల్లో ఇతడిని చేర్చారు. మార్చి 2016 లో, అతను బిల్ అండ్ మెలిండా గేట్స్ ఫౌండేషన్ యొక్క ఇండియా కంట్రీ ఆఫీస్ అధిపతిగా బాధ్యతలు స్వీకరించి  మార్చి 2019 వరకు ఆ పదవిలో పనిచేశాడు.

 మూలాలు 
గేట్స్ ఫౌండేషన్ ఇండియా నుంచి నచికేత మోర్ వైదొలిగారు.
వర్గం:జీవిస్తున్న ప్రజలు
వర్గం:బ్యాంకర్లు
వర్గం:రిషి వ్యాలీ పాఠశాల పూర్వ విద్యార్థులు